AlexejDobrolubov/national_council_slovak_2010 huggingface dataset:
5. schôdza NR SR - 1.deň - A. dopoludnia
Dátum: 2020-04-07
Poslanec: Zemanová, Anna (SaS)
Druh vystúpenia: Vystúpenie v rozprave

21. Vážené panie poslankyne a vážení páni poslanci, vážení prítomní, v súlade s § 73 zákona o rokovacom poriadku som bola určená Výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre pôdohospodárstvo a životné prostredie a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali ihneď. Pán predseda, prosím, otvorte všeobecnú rozpravu.
5. schôdza NR SR - 1.deň - A. dopoludnia
Dátum: 2020-04-07
Poslanec: Zemanová, Anna (SaS)
Druh vystúpenia: Vystúpenie

8. Vážené pani poslankyne, vážení páni poslanci, vážení prítomní, predseda Národnej rady rozhodnutím č. 39 z 2. apríla 2020 pridelil návrh vlády na skrátené legislatívne konanie o vládnom návrhu zákona o niektorých opatreniach v pôsobnosti Ministerstva životného prostredia Slovenskej republiky v súvislosti s ochorením COVID-19 na prerokovanie výboru pre pôdohospodárstvo a životné prostredie v termíne do začiatku rokovania schôdze Národnej rady o tomto návrhu. Výbor pre pôdohospodárstvo a životné prostredie predložený návrh vlády na skrátené legislatívne konanie prerokoval na svojej 2. schôdzi a uznesením č. 3 zo dňa 7. apríla 2020 odporučil Národnej rade schváliť návrh vlády na skrátené legislatívne konanie o predmetnom vládnom návrhu zákona. Pán predsedajúci, skončila som, otvorte, prosím, rozpravu.
4. schôdza NR SR - 2.deň - B. popoludní
Dátum: 2020-04-02
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

210. Nuž tak, pán poslanec Fico, dohody boli jasne a presne dodržané. Boli zachované presné pomery také, aké sú v súčasnosti v Národnej rade, a presne sú určené pre vás také parlamentné výbory, ako boli dohodnuté. Lenže voľba sa koná tajne. Prečo asi? Ak by fungoval taký automat, o ktorom vy hovoríte, že každý, kto je navrhnutý, tak má nárok na zvolenie, bolo by to napísané v Ústave Slovenskej republiky aj v rokovacom poriadku inak, a nie, že je voľba tajná. A nezavádzajte verejnosť, že bola nejaká dohoda na menách. Bola dohoda na tom, že opozícia obsadí tieto dva výbory. Je na vás, aby ste tam nominovali takých ľudí, ktorí si získajú dôveru tejto parlamentnej snemovne. Ani jedného poslanca nemôžte nútiť k tomu, že bude hlasovať za niekoho, komu neverí. Je hanbou, že obštrukciou blokujete zriadenie výboru pre ľudské práva, a to práve vo chvíli, kedy sú ľudské práva v tejto situácii pandémie obmedzované. A my nebudeme hrať vašu hru. Ste v opozícii, tak si zvyknite a robte veci tak, aby boli akceptovateľné pre každého jedného poslanca, ktorý je v parlamente. A keď chcete mať svojich poslancov zvolených za predsedov výborov, dajte takých, ktorí si získajú dôveru tejto snemovne. (Potlesk.)
4. schôdza NR SR - 1.deň - B. popoludní
Dátum: 2020-04-01
Poslanec: Zemanová, Anna (SaS)
Druh vystúpenia: Vystúpenie

93. Ďakujem veľmi pekne za slovo. Vážený pán podpredseda, pán minister, kolegovia, kolegyne, budem veľmi krátka. V podstate chcem len informovať, že do výborov bude predložený pozmeňovací a doplňujúci návrh, ktorý bol vypracovaný z rezortu ministerstva zahraničných vecí. Myslím, že, pán minister, vy už máte avízo o tomto pozmeňovacom návrhu. Len som chcela teda informovať o tom aj plénum. Ide o doplnenie v čl. 9, 13 a 14, a ide ohľadom žiadosti o vydanie zbrojného sprievodného pasu, ako aj občianskeho preukazu a cestovného pasu, kde momentálne návrh zákona hovorí len o tuzemských úradoch, to znamená prostredníctvom ministerstva vnútra, ale tieto doklady vydávajú aj zastupiteľské úrady Slovenskej republiky v zahraničí, takže aby sme na to nezabudli. V tomto duchu bude predložený pozmeňujúci a doplňujúci návrh vo výboroch. A budem rada, keď teda cez výbory prejde, aby sme tuná už nemuseli tú administratívu absolvovať. Ďakujem pekne.
4. schôdza NR SR - 1.deň - B. popoludní
Dátum: 2020-04-01
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

87. Ďakujem pekne za slovo. No ja som mala väčšiu obavu, keď sa predkladal tento návrh zákona, pretože diskusie boli rôzne a obavy zo zneužitia, že v čase tejto krízy pandemickej, že môže dôjsť k zneužitiu nejakého hlasovania v rámci rokovaní samosprávy. Som rada, že teda je to tuná upravené, že naozaj sa to týka len na dobu počas krízovej situácie. Ja si myslím, že to je ozaj krajné riešenie a mnohé obce majú možnosti zasadať v kultúrnom dome napríklad pri dodržiavaní hygienických odstupov dva metre a podobne, a že toto je naozaj len tá nejaká špičková situácia, ktorá môže nastať, keď štát vyhlási napríklad mimoriadnu situáciu alebo hospodársku mobilizáciu, alebo niečo, čo obce sú subjektmi tejto, tejto situácie, teda tejto hospodárskej mobilizácie a možno budú musieť o niečom hlasovať. Čiže podľa mňa je správne, keď to máme upravené. Práve naopak, mali by sme sa taktiež zapodievať, že čo sa stane, ak takáto situácia nastane v tomto 150-člennom zbore a možno by sme mali byť pripravení rokovať z našich kancelárií, kde by sme mohli mať pripravené hlasovacie zariadenie, napojenie na Intranet a odtiaľ aj cez tieto tabule, ktoré tu obrazovky máme, možno vstupovať do diskusie a rozpravy a mať tento katastrofický scenár pripravený. Takže ja nemám problém v tejto podobe za tento návrh zahlasovať. Čiže ďakujem pekne.
3. schôdza NR SR - 2.deň - B. popoludní
Dátum: 2020-03-25
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

72. Pán poslanec Tomáš, Erik Tomáš, ako si to dovoľujete? Ako si dovoľujete obviňovať niekoho, že mal byť v domácej karanténe a že nie je tam? Čo vy o tom viete? Ak máte takú nejakú informáciu, tak konkretizujte, pretože nie je pravda to, čo vy hovoríte. Ani dcéra pána poslanca, ani pán poslanec nemal byť v žiadnej povinnej domácej karanténe. To, že sa dal do dobrovoľnej domácej izolácie, bola len a len jeho čistá zodpovednosť.
3. schôdza NR SR - 2.deň - B. popoludní
Dátum: 2020-03-25
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

46. Ďakujem pekne za slovo. Pani ministerka, ja si myslím, že sú to nevyhnutné kroky, ktoré je potrebné urobiť aj v legislatívnom procese, pretože doteraz predchádzajúca vláda expremiéra Pellegriniho robila vlastne opatrenia bez náležitých legislatívnych procesov, a to bolo vlastne nesprávne, pretože keď nabehneme na systém bez poriadku, tak potom to nás následne dobehne. Moja mama zomrela ako 92-ročná a hovorila, zachovaj poriadok, poriadok zachová teba. To znamená, že keď dodržiavaš pravidlá, tak v čase, kedy nie si buď osobne schopný alebo spoločnosť sa dostane do ťažkostí, tak práve tie pravidlá a poriadok uchová spoločnosť v správnom chode. Čiže ja to vítam a práve trošku mám kritiku k predchádzajúcej vláde, že vlastne robila práve, oni píár, všelijaké akcie, tlačovky a podobne a tento legislatívny proces opomínala. Pretože tuná keď niekto z našich kolegov z opozície hovorí o nejakom zákone, o špicľovaní, tak ja poviem presne to, čo povedal kolega Grendel, podľa seba súdim teba. Pretože to je ich prvá vec, ktorá ich napadla, že tuto ideme špicľovať, ale tuná my ideme chrániť nás, našich rodičov, naše deti, rodinu, aby sme neochoreli, aby sa nestalo to, čo vidíme v Taliansku, Španielsku a nakoniec asi aj vo Veľkej Británii. Tak toto nie sú do budúcna nastálo opatrenia, sú to na čas trvania tejto pandemickej krízy, ale je to nevyhnutné na ochranu nás. To, že vy ste robili rôzne opatrenia a chválite sa, že aké to bolo super. Nuž áno, sa urobilo z núdze cnosť, pretože to ani nebol tak strach z toho ochorenia, ale skôr z toho, že naše zdravotníctvo to nezvládne.
3. schôdza NR SR - 2.deň - B. popoludní
Dátum: 2020-03-25
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

18. Ďakujem pekne za slovo. Ja by som sa chcela vyjadriť k dvom veciam, čo ste povedali, pán kolega Susko, a síce ohľadom voľby a odvolávania členov Súdnej rady za vládu a parlament. To vôbec nie je vecou súdnych samospráv, ale je to výlučne vecou vlády a parlamentu. A keď sa takto vláda rozhodla, tak jednoducho ten návrh dala, asi vie prečo a z akého dôvodu. A čo sa týka, vy ste dali poznámku, že mal byť tento návrh zákona prerokovaný aj vo výbore pre ľudské práva a národnostné menšiny. Nuž, tak tento výbor nemohol byť zriadený zatiaľ, pretože nebol zvolený jeho predseda. A je to chybou vás, opozície, že ste sa nedohodli a nedali ste kandidáta na predsedu tohto výboru, ktorý by získal dôveru tejto snemovne. Takže, prosím pekne, pozerajte na seba a dohodnite sa vy v opozícii, aby bol navrhnutý taký predseda tohto výboru, ktorý si získa dôveru.
3. schôdza NR SR - 1.deň - B. popoludní
Dátum: 2020-03-24
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

115. Ďakujem pekne za slovo. Ja teda som si dala teraz presne tú námahu a som si nanovo tiež preštudovala, že o čo sa to dopĺňa. Tak tuná naozaj ide, § 63 telekomunikačné tajomstvo, písmeno a) hovorí o obsahu prenášaných správ. Ale to písmeno a) tu v návrhu zákona na to sa to nevzťahuje. Čiže to je naozaj len o lokalizačných údajoch, a teda informácie podľa bodu b), súvisiace údaje komunikujúcich strán. Čiže nejde o obsah, to, čo sa tu obávate, o čom rozprávate, o čom dávate tlačové správy. Takže netreba sa naozaj obávať. Je to jasne povedané, že čo je telekomuni, na čo sa to vzťahuje, sú to písmená b), c), d) § 63 odsek 1. Prosím, pozrite si to, aby sme sa bavili k veci.
3. schôdza NR SR - 1.deň - B. popoludní
Dátum: 2020-03-24
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

43. Ďakujem pekne. Ja by som sa chcela teda len ujasniť, kolega Ondro Dostál, že ide o procedurálne návrhy, nie pozmeňovacie návrhy k samotnému návrhu zákona, o ktorom teda ako spravodajca chceš dať návrh hlasovať. (Prerušenie vystúpenia predsedajúcim.) Pellegrini, Peter, podpredseda NR SR Sú to procedurálne návrhy k uzneseniu, pozmeňujúce návrhy k uzneseniu, k zákonu v prvom čítaní sa ešte nedajú dávať... Zemanová, Anna, poslankyňa NR SR No však presne, preto som si to chcela ujasniť.
2. schôdza NR SR - 1.deň - A. dopoludnia
Dátum: 2020-03-24
Poslanec: Zemanová, Anna (SaS)
Druh vystúpenia: Vystúpenie s faktickou poznámkou

57. Ďakujem pekne za slovo. Pán poslanec, treba, aby ste aj vy rešpektovali rozdelenie hlasov v pléne teraz Národnej rady, že jednoducho teraz je opätovne vaša strana v opozícii a mali by ste vy spolupracovať s vaším opozičným partnerom SMER-om a dohodnúť sa, treba rešpektovať aj pomery, aké sú, jednoducho tie pomery počtov sú, aké si voliči, občania tejto krajiny zvolili, a vychádzajú počty tak, ako sme ich navrhli a odsúhlasili v Národnej rade. Tie počty štyroch poslancov a jednoducho patria tri hlasy, tri podpredsedovské miesta podľa počtu parlamentného zastúpenia v koalícii, jeden pozícia. Je na vás, aby s vaším opozičným partnerom SMER-om sa dohodli, kto bude navrhnutý. A je to neštandardné, že opozícia teraz dala dva návrhy za podpredsedov. Nie je to protizákonné, ale je to minimálne neštandardné.
39. schôdza NR SR - 2.deň - A. dopoludnia
Dátum: 2025-09-10
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

24. Ďakujem pekne. Pár bodov skúsim. Návrh zákona má byť podľa plánu legislatívnych úloh splnený v roku 2022, hej? Takže tu, viete, niekedy mi to pripomína, to, to, je proste katastrofa. Troška sebareflexie, kúsok, to by žiadalo. To je jedna vec. A druhá, ja v zásade tej, nehnevaj sa na mňa, Peter, nerozumiem vlastne, čo si vlastne chcel povedať. Nerozumiem tomu úplne, lebo vravíš, že členom komory môže byť len ten, kto je v zdravotníckom zariadení, ideme podľa zákonu 578/2004, podľa Zajacovho zákona, hej? Takže to je tá dobrá vec, alebo kde sme teraz. Ako v čom je zle? Vravíš, že komora sa hnevá na to, že ministerstvo zdravotníctva bude v druhostupňovom rozhodovaní rozhodovať. A kto má? Teda komora má zamietnuť a ešte o sebe aj rozhodovať? Však tak to tiež, že sme nejakí. Ďalej, chceš, aby sme išli podľa vzoru Nemecka a to štúdium urobili, ja neviem, na koľko rokov a keď tu niekto robí, ja toho pána docenta nepoznám, o ktorom ty rozprávaš, ale, alebo rozprávate, tak ale tu keď niekto chce celý tento, túto katatóniu tých psychologických činností dať na nejakú normálnu úroveň, aby z toho, aby nie každý, ja nevravím teraz o psychológoch, ktorí robili 30 rokov v škole a robia psychologickú činnosť pre žiakov, ale tu si v krátkom online kurze urobí psychológiu a certifikáciu každý, tak tí to majú liečiť alebo kto? Potom čo je to tá psychoterapia? Tak psychoterapiu tu bude robiť hocikto psychoterapiu, alebo čo? Tak potom duševné zdravie nie je niečo, čo má byť v zdravotníctve, môže to byť niekde inde? Ešte raz, to si treba utriediť myšlienky, a preto ste neurobili ten zákon v roku 2022, lebo ste nemali utriedené myšlienky. Ešte raz, nemali ste utriedené myšlienky.
39. schôdza NR SR - 2.deň - A. dopoludnia
Dátum: 2025-09-10
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

16. Ďakujem pekne. Cením si vašu osobnú angažovanosť v tomto neľahkom, v príprave tohto neľahkého zákona, ale keď si pozriete túto rozpravu a keď si uvedomíte aj vy, ako ste hovorili, tak uvidíte tú veľkú schizofréniu v tom, čo sa deje. Tu obviňovať ministerstvo zdravotníctva, toto ministerstvo zdravotníctva, že donieslo katastrofálny zákon, je proste jednoducho nečestné. Od roku 2020 sa pracovalo na tomto zákone. Nikto nebol schopný dôjsť k nejakému jasnému cieľu, kde by boli, všetci sa cítili ako víťazi, pretože sú, ako ste aj sami povedali, medzi tými ľuďmi, ktorí majú predstavovať psychologickú pomoc, extrémne animozity, extrémne animozity. Ja oceňujem prístup ministerstva, že vôbec tento zákon sem prišiel. Áno, sám minister povedal, že nie je dokonalý a že ho bude treba meniť, ale je tu. O chvíľu možno vy budete vo vládnutí a budete mať šancu ukázať, ako to viete urobiť. Sám ste povedali, že aké je to ťažké, že proste medzi tými skupinami sú proste boje. Takže buďme k tomuto zhovievaví, pripravme sa na to, ja považujem duševné zdravie za jednu z vážnych oblastí ktorej sa musíme venovať všetci, ale nevyhráme tak, že budeme iba odsudzovať jeden druhého. Tri až štyri roky bola príprava na to, aby ste to mohli zvládnuť v minulej vláde. Nevravím to na vás osobne, ale na kolegov, ktorí tu vystupujú tiež. Ďakujem pekne.
35. schôdza NR SR - 14.deň - B. popoludní
Dátum: 2025-06-17
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

Ďakujem. Tak ako obidvaja predrečníci hovorili, mali sme dnes výbor Národnej rady pre zdravotníctvo, kde sme sa tejto problematike venovali pretože ju všetci považujeme za veľmi dôležitú. Prijali sme tam aj uznesenie, ktorým sme zaviazali ministra zdravotníctva, aby sa tejto téme pravidelne venoval a pravidelne informoval výbor Národnej rady. Takže, súhlasím s obidvomi kolegami a budeme ďalej na tejto práci pokračovať. Ďakujem.
33. schôdza NR SR - 15.deň - B. popoludní
Dátum: 2025-04-16
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

130. Ďakujem pekne. Ja sa v prvom rade chcem ospravedlniť, že som vykrikoval, to naozaj, to sa nesluší. A, samozrejme, ja rešpektujem váš názor, pán Hargaš, to je úplne normálne, však rešpektujte aj vy a, ale tu nejde ani o to, ale otvoriť nejaké šváby v nemocniciach, keď minulá vláda zlikvidovala postavenie nemocnice na Rázsochach svojou neschopnosťou za tri roky, od opozície je pre mňa dosť také, také plytké, také, preto som si dovolil na to reagovať. Tak ale ešte raz sa ospravedlňujem, ak tie slová sa vás dotkli, nechcel som to takto urobiť, ale ešte raz. Bojujte so svojimi argumentami, ktoré máte, proti tomu, čo si myslíme my, to je úplne prirodzené, na to sme tu, ale ešte raz, to všetko musí mať nejakú mieru a nejakú slušnosť. Ďakujem. (Potlesk.)
33. schôdza NR SR - 9.deň - A. dopoludnia
Dátum: 2025-04-08
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

56. Ďakujem pekne, pán podpredseda. Musím vystúpiť aj teda za koalíciu troška, aby to som to troška rozveselil túto sálu. Marek, to vystúpenie nebolo zlé, bola to ale taká zmeska všetkého a nakoniec z toho nezostalo nič. Jedna veľká pravda ale je, ktorú si povedal na začiatku, a ja budem parafrázovať, čo som písal do jedného denníka, že Slovenská republika zvládla prvú vlnu pandémie veľmi dobre. Bolo to spôsobené včasným zavedením opatrení, ktoré obmedzili mobilitu obyvateľov, obmedzili zhromažďovanie, zavedenie iných hygienicko-epidemických opatrení. V štúdii, ktorá bola publikovaná v Bratislavských lekárskych listoch, bolo Slovensko vyhodnotené ako jedno z najlepších v Európskej únii. Čo sa stalo potom? Po prvej vlne prišla nová vláda a urobila politiku chaosu. Sám si to zažil, sám na svojej koži až tak, že si musel odísť, podľa mňa aj z vlastnej vôle, pretože si nevedel presadiť veci, ktoré si chcel, aby boli urobené. Takto to nie je možné urobiť. Klesla absolútne disciplína v dodržiavaní opatrení. Robilo sa chaotické testovanie, dodávka vakcín a ten rozkol spôsobil nadmerné úmrtia. Je to všetko vo vyšetrovacej fáze rôznych orgánov Slovenskej republiky. Čo je teda tým, čo by sme mali ísť? Mali by sme udržiavať vysokú úroveň dôvery. Mali by sme mať dobre vedené opatrenia pod dohľadom príslušných odborníkov. A čo je v prvom rade, a o tom je tento zákon, všetky nariadenia musia byť urobené zákonne, neni možné obmedzovať slobodnú vôľu a ľudské práva bez toho, aby sme nemali zákon. A o tomto je tento zákon, nie o žiadnych pracovníkoch, ktorí pracovali s covidom.
33. schôdza NR SR - 3.deň - A. dopoludnia
Dátum: 2025-03-27
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

65. Ďakujem, pán predseda. Ja si myslím, že kolega Svoboda vyplnil, čo som chcel povedať. Treba si na to všetko ešte raz spomenúť, aj však je to veľmi milé. Ja budem iba rád a dúfam, že sa toho ešte dožijem, že KDH a pán kolega Stachura budú to mať na starosti a budem sa na to dívať, ako to všetko bude perfektne fungovať. Lebo my sme to už zažili, že malo KDH na starosti rezort zdravotníctva a žiadna veľká sláva to nebola. Ďakujem.
33. schôdza NR SR - 2.deň - A. dopoludnia
Dátum: 2025-03-26
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

83. Chcem potvrdiť slová pána ministra. O záchrannej službe sme diskutovali skoro pol roka. Dokonca s pánom poslancom Majerským sme boli niekedy ešte v decembri, ak si to dobre pamätám, spolu aj v televízii aj so ZMOS-om. Takže ešte raz, toto sú proste absolútne, absolútne scestné veci. Ja, ešte raz, vravím iba to, že nerozprávali ste vôbec k tomu zákonu a to je podľa mňa absolútne katastrofálne. A k výboru. Neboli ste na výbore, to nevravte, že ste boli, výbor som tam nechal iba preto, aby ste sa niečo mohli aspoň spýtať, to je jasné. A všetci zástupcovia koalície, ktorí sú v súčasnosti vo výbore zdravotníckom, tam boli. Že tam neni ešte ten jeden z tých nových poslancov, ktorý prišiel, to je síce pravda, ale keď vás to tak zaujíma, presne ako vravel pán minister, tak sme tam mohli prísť a otvoriť ten výbor a mohli sme o tom rozprávať. Tak prosím, prosím. A druhé čítanie je k tomu, aby sa dávali pozmeňujúce návrhy. Čo sú toto za reči, že ktoré vravia, že prídu sem pozmeňujúce návrhy. Tak potom nerobme druhé čítanie nikdy v živote. Načo to je, toto sú, proste to tak ide úplne mimo a pritom je to tak dôležitý zákon. Tak ja dúfam aspoň, že kolegovia z KDH k tomu povedia pár slov, ktoré budú mať zmysel.
33. schôdza NR SR - 2.deň - A. dopoludnia
Dátum: 2025-03-26
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

73. Ďakujem pekne. Však ja iba krátko. Zrejme pán minister ešte zaujme k tomu stanovisko, čo si povedal, kolega Dvořák. Ale musím povedať, že fakticky k zákonu si vlastne nepovedal nič. Zaujíma ťa iba, kde budú body, to je dosť teda veľká katastrofa. Ja neviem, či si mám myslieť iba to, že vlastne chceš niečo lobovať, aby niekde bol bod, o ktorý ty máš záujem, alebo ako, naozaj tomu nerozumiem. Lebo o vlastnom zákone nebolo povedané ani slovo, ani slovo. Tak to je dosť veľká bieda na to, že vystúpil odborník z PS-ka k záchrannej službe.
33. schôdza NR SR - 1.deň - B. popoludní
Dátum: 2025-03-25
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

118. Ďakujem pekne. Využijem, že to spomenul kolega Pročko a reagujem aj na výhrady, ktoré tu povedal pán Hlina, ktoré som počúval, a poviem vám niečo z histórie očkovacej kampane v Portugalsku, ak si na ňu spomínate. V Portugalsku viedol očkovaciu kampaň admirál Gouveia e Melo, bol to veliteľ námorníctva portugalský. Majú najlepšiu zaočkovanosť v Portugalsku v Európskej únii. Tu neni dôležité, či niekto sa vyzná presne v poľnohospodárstve, ale tak ako tu aj spravodajstva hovoril, kto má aké organizačné schopnosti. A o to tu pôjde, ak teda sa dívame na to, čo sa teraz tu deje z hľadiska tej katastrofy, ktorá sa volá pandémia krívačka, preto generálovi držím palce, aby napodobnil tento portugalský vzor. Ďakujem.
30. schôdza NR SR - 1.deň - B. popoludni
Dátum: 2025-02-04
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

46. Ďakujem. Tak aspoň raz vystúpim v tejto rozprave. Ďakujem pánovi poslancovi Majerskému za ten ústretový krok, že schvália v klube KDH skrátené legislatívne konanie a potom uvidia, ako budú hlasovať ďalej. A ja ich podporujem, aby dávali pozmeňujúce návrhy, je to ich čestné a Bohom dané právo, aby to tak urobili a aby aj zmenili alebo navrhli zmeniť formu hlasovania, tak to má byť, tak je to správne. Chcem sa ešte vyjadriť k tomu, že nás vystríhal pred zatváraním nemocníc. Áno, to je správne vystríhanie, len potom je celkom vtipné, keď niektorá druhá strana, ktorej vlastne ide o zatváranie nemocníc, nás vystríha, že vy idete zatvárať nemocnice, ktoré oni chceli zatvoriť z princípu svojej tiež viery. Ďakujem pekne.
23. schôdza NR SR - 11.deň - B2. popoludní
Dátum: 2024-12-10
Poslanec: Baláž, Vladimír (SMER - SD)
Druh vystúpenia: Vystúpenie s faktickou poznámkou

59. Bolo to dobré zhodnotenie, ďakujem teda ešte raz. Ale bolo to dobré zhodnotenie tej situácie, aj vývinu toho rokovania. Myslím si, že je strašne dôležité, aby tieto rozhovory alebo rokovania viedli k tomu úspešnému koncu, ako to pán minister aj predstavil. Hľadajme tie cesty. Zdá sa mi, ale dovolím si to povedať, hoci som z toho nerád, že zdá sa mi, ako keby v poslednej dobe aj s tým listom, ktorý poslal predstaviteľ LOZ-u poslancom jednotlivým, ako keby prestali mať chuť hľadať nejaké východisko z tohto, z tejto situácie. A to je potom vážna situácia, to potom už nemá nič spoločné s riešením nejakých výpovedí. Je to potom už len čistá politika a aj to treba zobrať, ale treba to potom už celkom jasne pomenovať a prevziať za to akúkoľvek zodpovednosť. To, čo je ešte ďalej dôležité, je to, že dva mesiaci bojujeme s týmto problémom, ktorý sme si spôsobili aj sami, to je kritika do vlastných rad a nevenujeme sa tomu, čo máme, to znamená, rozvoju toho zdravotníctva a napredovaniu. Takže ešte raz, pán minister, držím palce v tom rokovaní. Ak bude treba zvolať mimoriadny výbor, po našej spoločnej dohode to istotne veľmi rád urobím, aby sme mohli informovať aj o tom, že čo sa ďalej bude diať. Tak aby všetci obyvatelia na Slovensku mali dobré informácie o tej súčasnej situácii. Ďakujem pekne.